চূড়ান্ত ফয়সালা হবে নির্বাচনের আগে | প্রথম পাতা | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
সাহিত্য সাময়িকী (১৬ জুন, ২০১৭)ইসলাম ও জীবন (২৩ জুন, ২০১৭)সুস্থ থাকুন (২৪ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (২৪ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৫ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আজকের পত্রিকা / প্রথম পাতা
যুগান্তর রিপোর্ট    |
প্রকাশ : ২৯ জুন, ২০১৭ ০০:০০:০০ প্রিন্ট
প্রসঙ্গ : ‘আওয়ামী লীগই হবে নির্বাচনকালীন সহায়ক সরকার’
চূড়ান্ত ফয়সালা হবে নির্বাচনের আগে
বিশ্লেষকদের মত : সংকটের সমাধান চাইলে দু’দলকেই অনড় অবস্থান থেকে সরে আসতে হবে
ঈদ উৎসবের রেশ না কাটতেই ফের সরগরম হয়ে উঠেছে ভোটের রাজনীতি। প্রধান দু’দল আওয়ামী লীগ ও বিএনপির নেতাদের বক্তব্য এখন গণমাধ্যমের গুরুত্বপূর্ণ শিরোনাম। প্রসঙ্গ : আগামী জাতীয় নির্বাচন কিভাবে হবে, কার নেতৃত্বে হবে ইত্যাদি। সরকারি দল আওয়ামী লীগের সাধারণ সম্পাদক ও মন্ত্রী ওবায়দুল কাদের এবার একটু ঘুরিয়ে বললেন, ‘নির্বাচন পরিচালনা করবে নির্বাচন কমিশন। আর শেখ হাসিনার সরকারই হবে নির্বাচনকালীন সহায়ক সরকার। এ সরকারই নির্বাচন কমিশনকে সহায়তা করবে। জনপ্রশাসন ও স্বরাষ্ট্র মন্ত্রণালয় নির্বাচন কমিশনের নির্দেশনায় পরিচালিত হবে।’ ওদিকে বুধবার নিজ দফতরে বাণিজ্যমন্ত্রী তোফায়েল আহমেদ সাংবাদিকদের বলেন, ‘লিখে রাখুন, শেখ হাসিনার অধীনেই খালেদা জিয়া নির্বাচনে আসবেন।’
সরকারি দলের শীর্ষ নেতাদের মুখে এমন বক্তব্য শুনে বিএনপিও বসে নেই। বিএনপির সিনিয়র যুগ্ম-মহাসচিব রুহুল কবির রিজভী বলেন, শেখ হাসিনার অধীনে যদি সহায়ক সরকার হয়, তাহলে সেই সরকারের অধীনে নির্বাচন হবে একতরফাভাবে ও নৌকা মার্কা প্রার্থীদের জন্য সহায়ক। অবাধ, সুষ্ঠু ও সবার কাছে গ্রহণযোগ্য নির্বাচনের জন্য সেটি কখনও সহায়ক হবে না। প্রকারান্তরে আওয়ামী লীগের সাধারণ সম্পাদকের এ বক্তব্য দেশকে গভীর বিপদের দিকে ঠেলে দেয়ার ইঙ্গিত।
তিনি বলেন, সংবিধানের দোহাই দিয়ে কোনো লাভ হবে না। সংবিধান কোনো হিমালয় পর্বত নয় যে, তা নড়ানো যাবে না। দেশ ও জনগণের প্রয়োজনে সংবিধান সংশোধন করা যায়, সংবিধান সংশোধনও সংবিধানের বিধান। নিরপেক্ষ সহায়ক সরকার সংবিধানে সংযোজন করতে কোনো আইনগত বাধা নেই। দল নিরপেক্ষ সহায়ক সরকারের দাবি বর্তমানে গণতন্ত্রকামী সব রাজনৈতিক দলসহ আপামর জনসাধারণের। তাই আগামী নির্বাচন শেখ হাসিনার অধীনে নয়, হবে নিরপেক্ষ সহায়ক সরকারের অধীনে।
দুই বড় দলের এমন মন্তব্যের বিষয়ে প্রতিক্রিয়া জানতে চাইলে সুশাসনের জন্য নাগরিক-সুজনের সম্পাদক ড. বদিউল আলম মজুমদার বুধবার যুগান্তরকে বলেন, ক্ষমতাসীন দলের নেতাদের বক্তব্যে নির্বাচনকালীন সরকার নিয়ে সৃষ্ট সংকটের সমাধানের সম্ভাবনা ক্ষীণ। কিন্তু এ সংকটের সমাধান না হলে দেশে আবারও একটি একতরফা নির্বাচন হবে। এতে সংকট আরও বাড়বে। তিনি বলেন, দুই দলের টার্গেট ক্ষমতা। আওয়ামী লীগ চাচ্ছে যে কোনো উপায়ে ক্ষমতা ধরে রাখতে, পক্ষান্তরে বিএনপি চাচ্ছে- যে কোনোভাবে ক্ষমতায় যেতে। ক্ষমতায় যাওয়ার এ মানসিকতা না বদলালে কোনো সমস্যার সমাধান হবে না। তিনি মনে করেন, এভাবে যে যার মতো জিদ ধরে বসে থাকলে দেশ ও জনগণের ক্ষতি হবে। জনগণের স্বার্থে অবাধ ও সুষ্ঠু নির্বাচনের জন্য দুই দলকেই তাদের অনড় অবস্থান থেকে সরে আসতে হবে।
জাতীয় পার্টির কো-চেয়ারম্যান জিএম কাদের বলেন, আওয়ামী লীগ নেতারা যা বলেছেন এটা তাদের অবস্থান। তারা অনেক আগে থেকেই এসব বলে আসছেন। এখনও তারা সেই অবস্থানেই আছেন। আবার বিএনপি তাদের অবস্থানে আছে। যে কোনো দেশে এ সংকট সমাধানের নিয়ম হল দু’পক্ষের অবস্থানের মাঝামাঝি একটা অবস্থানে আসা। তিনি বলেন, আমরা আশা করব- নির্বাচনের আগে আমাদের বড় দুই দল তাদের অবস্থান থেকে সরে এসে একটা মাঝামাঝি জায়গায় আসবে, যাতে সব দলের অংশগ্রহণে একটি অবাধ ও নিরপেক্ষ নির্বাচন হতে পারে।
এদিকে বিএনপির কয়েকজন নীতিনির্ধারক যুগান্তরকে জানান, সরকারি দল এখনও সহায়ক সরকারের কোনো রূপরেখা দেয়নি। তারপরও আশার কথা- আওয়ামী লীগ সহায়ক সরকার নিয়ে আলোচনা শুরু করেছে। বাস্তবতা হল- সহায়ক সরকারের বিষয়টি তারা মেনে নিয়েছে। এখন শুধু সহায়ক সরকারের আগে ‘নিরপেক্ষ’ শব্দটি বসালেই সব সমস্যার সমাধান হয়ে যাবে। আর খালেদা জিয়া কার অধীনে নির্বাচনে যাবেন তা ভোটের আগে স্পষ্ট হবে। রাজনীতিতে শেষ কথা বলে কিছু নেই। হয়তো আমরা এখন পর্যন্ত যা ভাবছি তার কিছুই হবে না। বৃহত্তর জনস্বার্থে কিছু হতে পারে। তবে আর যাই কিছু হোক এবার জনগণের বিজয় নিশ্চিত। একতরফাভাবে আওয়ামী লীগ কিছুই করতে পারবে না। আওয়ামী লীগের নেতারা মুখে যাই কিছু বলুক না কেন- তারাও জানে আগের মতো নির্বাচন করে তারা ক্ষমতার মসনদে যেতে পারবে না। তাই সময় এলেই সব খোলাসা হবে।
এ প্রসঙ্গে বিএনপির স্থায়ী কমিটির সদস্য ড. খন্দকার মোশাররফ হোসেন বলেন, সহায়ক সরকার কি হবে তা আমরা এখনও বলিনি বা কোনো রূপরেখা দেইনি। শেখ হাসিনার অধীনে নির্বাচন হবে, খালেদা জিয়াকে সেই নির্বাচনে আসতে হবে- এগুলো আওয়ামী লীগ নেতারা বলতেই পারেন। কিন্তু যখন এ পরিস্থিতি মোকাবেলা করা হবে তখন দেখা যাবে কোনটা ফাইনাল হবে।
তিনি বলেন, আওয়ামী লীগের সাধারণ সম্পাদক ক্ষমতাসীন সরকারকে নির্বাচনকালীন সহায়ক সরকার বললেন কোন যুক্তিতে? আমাদের প্রস্তাব হল- নিরপেক্ষ সহায়ক সরকার। তিনি (ওবায়দুল কাদের) অবশ্য সহায়ক সরকার পর্যন্ত মেনে নিয়েছেন। এখন নিরপেক্ষটা বাকি আছে। আশা করি, সময় এলে নির্বাচনের আগে নিরপেক্ষ সহায়ক সরকারের ফয়সালাটাও হয়ে যাবে।
আরো পড়ুন
আবারও বিদ্যুতের দাম বাড়ল
বাংলাদেশ-মিয়ানমার চুক্তি স্বাক্ষর
বিদ্যুতের মূল্যবৃদ্ধি জনবিচ্ছিন্ন করবে সরকারকে
ঋণ অনুমোদনে চাপ দিতেন বাচ্চু
দুর্বৃত্তদের নিয়ন্ত্রণে ব্যাংকিং খাত
জনগণ আর আপদ ফিরিয়ে আনবে না
শীর্ষ খবর
সর্বশেষ খবর
জাতীয়
এমসিকিউ-মৌখিকে নিয়োগ পৌনে পাঁচ হাজার ডাক্তার
ছাড় দিয়ে নেপিদোর সঙ্গে ঢাকার চুক্তি চূড়ান্ত
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
বারী সিদ্দিকী আর নেই
দুর্বৃত্তদের নিয়ন্ত্রণে ব্যাংকিং খাত
অবশেষে তিব্বতের স্বাধীনতার দাবি ত্যাগ দালাইলামার
মুগাবে ও তার স্ত্রীকে দায়মুক্তি
এনজিওর চাপে গৃহবধূর অত্মহত্যা
রংপুরে ডায়মন্ড পার্টিকেল বোর্ড কারখানায় আগুন
চট্টগ্রাম-সিলেটের অস্তিত্ব রক্ষার লড়াই
মাদারীপুরে দুর্ঘটনায় ২ মোটরসাইকেল আরোহী নিহত
'অস্তিত্বহীন' কর্মকর্তাকে বরখাস্তের আদেশ!
শেষ হলো সংসদের ১৮তম অধিবেশন
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
বাংলার মুখ
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
বারী সিদ্দিকী আর নেই       দুর্বৃত্তদের নিয়ন্ত্রণে ব্যাংকিং খাত        চট্টগ্রাম-সিলেটের অস্তিত্ব রক্ষার লড়াই       'অস্তিত্বহীন' কর্মকর্তাকে বরখাস্তের আদেশ!        শেষ হলো সংসদের ১৮তম অধিবেশন